ใช้ยา ลองใช้ยารักษาในบ้าน ป้องกันการคัน
คุณสามารถหาครีมทาแก้คันได้ตามร้านขายยาและซุปเปอร์มาร์เก็ตทั่วไป ครีมเหล่านี้ทำให้อาการคันบรรเทาลง   เวลาเลือกซื้อครีมทาแก้คัน ลองมองหาส่วนผสมดังต่อไปนี้เพราะมันมีส่วนช่วยในการรับมืออาการคัน: การบูร เมนทอล ฟีนอล (phenol) พรามอกซีน (pramoxine) ไดเฟนไฮดรามีน (diphenhydramine) และเบนโซเคน (benzocaine)  ยาเหล่านี้ทำให้ปลายประสาทการรับรู้ชา ส่งผลให้อาการคันลดลง คุณสามารถทายาพวกนี้ได้ทุกๆ สามสี่นาทีจนกว่าอาการคันหายไป   ลองใช้โลชั่นคาลาไมน์ที่มีสารสกัดของเมนทอลสูงถึง 4% คุณต้องอ่านฉลากคำเตือนบนผลิตภัณฑ์ที่ซื้อมาทุกครั้ง และตรวจดูว่ามีสารอะไรบ้างที่อาจทำให้แพ้ แน่ใจก่อนว่าคุณรู้วิธีรับมือหากเกิดอาการแพ้ ยาต้านฮีสทามีน (antihistamines) มักอยู่ในอันดับต้นๆ ของยาที่ใช้รักษาคนที่มีอาการคันกินบริเวณกว้าง   ระหว่างวันให้รับประทานยาต้านฮีสทามีนที่มีฤทธิ์ไม่ทำให้ง่วงนอน ยาดังกล่าวรวมทั้งยาแก้แพ้ที่จำหน่ายตามเคาน์เตอร์ เช่น เซทิเรซีน (cetirizine) ของ Zyrtec และลอราทาดีน (loratadine) ของ Clariton  ควรปรึกษาแพทย์เกี่ยวกับอาการคันของคุณก่อน เพราะแพทย์จะเป็นคนตัดสินว่า อาการคันนี้เกิดจากการแพ้หรือไม่ ถ้าเกิดจากสาเหตุอื่น ยาฮีสทามีนอาจใช้ไม่ได้ผล ครีมไฮโดรคอร์ติโซน (hydrocortisone creams) เป็นครีมรูปแบบขี้ผึ้งที่มีจำหน่ายอยู่ตามเคาน์เตอร์ในหลากหลายรูปแบบ ครีมนี้ใช้ทาเพื่อบรรเทาอาการคัน มีประโยชน์ในบางสถานการณ์แต่ไม่จำเป็นต้องเป็นเลือกใช้ครีมนี้เสมอไป ทั้งนี้ขึ้นอยู่กับสาเหตุที่ของอาการคัน   ครีมไฮโดรคอร์ติโซนช่วยบรรเทาอาการคันได้ต่อเมื่อเกิดจากผื่นอย่างเช่น โรคผิวหนัง (eczema) ครีมที่จำหน่ายตามเคาน์เตอร์มักออกฤทธิ์อ่อนๆ และผสมยาคอ-ทิโซนในปริมาณแค่ 1% แต่ถ้าคุณเป็นโรคผิวหนังหรือมีอาการทางผิวหนังอย่างอื่น เช่น โรคผิวหนังอักเสบ (seborrhea) ยาพวกนี้พอจะช่วยบรรเทาอาการคันได้บ้าง   ถ้าอาการคันของคุณเกิดจากปฏิกิริยาตอบสนองอาการแพ้ โดนแมลงสัตว์กัดต่อย หรือผิวแห้ง ครีมไฮโดรคอร์ติโซนอาจจะช่วยบรรเทาแทบไม่ได้เลย  และอย่าลืมว่า ควรใช้ยาที่จำหน่ายตามร้านค้าเท่าที่จำเป็น และปรึกษาแพทย์ก่อนนำยามาใช้เอง อาการคันมักไม่ใช่เหตุฉุกเฉินทางการแพทย์ แต่ถ้าคุณมีอาการอย่างอื่นปรากฏร่วมด้วย หรือมีรู้สึกคันมาก คุณควรเข้ารับการรักษา   ถ้าอาการคันรุนแรงมากจนรบกวนการนอน คุณควรพบแพทย์ให้เร็วที่สุดเพื่อหาสาเหตุของการคัน   ถ้ามีอาการคันนานเกินสองสัปดาห์และยังไม่ดีขึ้น คุณควรไปพบแพทย์   ถ้าอาการคันส่งผลต่อร่างกายของคุณทั้งตัว ให้ไปรับการรักษาโดยเร็วที่สุด   ไปพบแพทย์เมื่ออาการคันเกิดขึ้นพร้อมกับอาการอื่นๆ เช่น น้ำหนักลดลง รู้สึกอ่อนเพลีย ท้องผูกสลับท้องเสีย มีไข้ หรือมีผื่นแดงตามตัว แม้การเกาจุดที่คันดูเหมือนจะเป็นวิธีบรรเทาอาการคันที่ง่ายที่สุด นั่นกลับทำให้แย่ลงกว่าเดิม การเกาจุดที่คันมีแต่จะทำให้ระคายเคืองมากขึ้น  เวลาที่คุณเกาผิวหนังจะรู้สึกเจ็บ ความรู้สึกเจ็บนี้จะกลบเกลื่อนอาการคัน ทำให้คุณรู้สึกว่าอาการคันนั้นบรรเทาลงเวลาที่คุณเกาจุดที่คัน  อันที่จริง สมองของคุณปล่อยฮอร์โมนเซโรโทนิน (serotonin) หรือฮอร์โมนที่ทำให้รู้สึกดีขึ้นเพื่อตอบสนองต่อความเจ็บปวดและพยายามที่จะบรรเทาอาการนั้น ซึ่งนี่ทำให้ตัวก่ออาการคันเริ่มทำงานและยิ่งทำให้รู้สึกคัน “มาก” ขึ้นกว่าเดิมเสียอีก  การเกาเป็นสิ่งที่ดึงดูดใจ การใช้พลาสเตอร์ยา ผ้าพันแผลหรือผ้าก๊อซช่วยปกปิดบริเวณที่มีอาการคันก็เป็นตัวช่วยอย่างหนึ่ง คุณอาจจะเล็มปลายเล็บหรือสวมผ้าที่ปกปิดบริเวณที่คันแทน อุณภูมิต่ำส่งผลต่อระบบประสาทที่ทำให้รู้สึกคันและบางครั้งอุณภูมิที่เย็นจะช่วยชะลอความรู้สึกดังกล่าวส่งผลให้อาการคันบรรเทาลง ใช้น้ำเย็นลูบผิวหนังบริเวณที่มีอาการคันเพื่อบรรเทาอาการดังกล่าว   ใช้น้ำประปาเย็นๆ ฉโลมบริเวณที่มีอาการคัน คุณอาจวางผ้าเย็นไว้บนตัวจนกว่าอาการคันจะหายไปก็ได้   การอาบน้ำเย็นช่วยได้ โดยเฉพาะอย่างยิ่งถ้าจุดที่คันแผ่ขยายเป็นวงกว้าง   ถุงน้ำแข็งเป็นอีกหนึ่งตัวเลือกที่ดี คุณหาซื้อถุงน้ำแข็งได้ตามซุปเปอร์มาร์เก็ตหรือร้านขายยาทั่วไป อย่าลืมใช้ผ้าห่อถุงน้ำแข็งและอย่าวางถุงน้ำแข็งลงบนผิวหนังของคุณโดยตรง   ถ้าคุณหาถุงน้ำแข็งไม่ได้ คุณอาจนำก้อนน้ำแข็งใส่ในถุงพลาสติกแล้วโปะแทน หรือใช้ผักแช่งแข็งอย่างถุงถั่วแทน ข้าวโอ๊ตช่วยทำให้ผิวนุ่มขึ้นสำหรับบางคน และข้าวโอ๊ตเย็นอาจช่วยบรรเทาอาการคันของคุณได้  คนนิยมใช้ข้าวโอ๊ตแบบ Colloidal oatmeal เพราะละลายน้ำได้ดี  อย่างไรก็ตาม ถ้าคุณหาผลิตภัณฑ์นี้ไม่ได้ คุณอาจใช้เครื่องปั่นอาหารบดข้าวโอ๊ตไม่ปรุงแต่งรสหนึ่งถ้วย   เติมน้ำอุ่นลงในอ่างน้ำแล้วเทข้าวโอ๊ตลงไป คนให้ละลายเข้ากับน้ำ แช่ในอ่างน้ำราว 15 ถึง 20 นาที และเช็ดตัวให้แห้งหลังอาบเสร็จ ถ้าคุณรู้สึกคัน คุณควรจะลดโอกาสที่จะทำให้บริเวณดังกล่าวระคายเคือง หลายครั้งที่เสื้อผ้าที่คุณสวมใส่ทำให้อาการคันเลวร้ายยิ่งขึ้น   ลองหาเสื้อผ้าแบบหลวมตัวทำจากเนื้อผ้าที่ทอเรียบเนียน   เลี่ยงการสวมเสื้อผ้าที่รัดแน่น ถ้าเป็นไปได้ให้เลือกสวมชุดที่ไม่ทับบริเวณที่มีอาการคัน ใยผ้าธรรมชาติอย่าง ผ้าไหมหรือผ้าฝ้าย มักไม่ทำให้ผิวที่มีอาการคันระคายเคือง ไม่แนะนำให้สวมผ้าขนสัตว์ ถ้าอาการคันของคุณเกิดจากการถูกแดดเผา คุณควรทาครีมกันแดดลงบนผิวที่อยู่นอกร่มผ้าเวลาออกไปข้างนอก   ถ้าผิวของคุณไวต่อแสงแดด หลีกเลี่ยงแสงอาทิตย์ในชั่วโมงที่แดดแรงจัด นั่นหมายถึงตั้งแต่ 10 โมง ไปจนถึงบ่ายสองโมง ชั่วโมงเหล่านี้วัดจากค่ารังสียูวีไม่ใช่จากแสงพระอาทิตย์ ดังนั้น ให้ยึดช่วงเวลาดังกล่าวตลอดทั้งปี   อย่าเชื่อในค่า SPF เสมอไป ตัวอย่าง ครีมกันแดดที่มีค่า SPF อยู่ที่ 50 ไม่ได้แปลว่าป้องกันแสงแดดได้ดีเป็นสองเท่าของค่า SPF 25 เลือกยี่ห้อครีมกันแดดโดยดูสิ่งที่ได้รับการปกป้องมากกว่าดูค่า SPF หายี่ห้อที่ปกป้องรังสี UVA และ UVB โดยเฉพาะ ครีมกันแดดเหล่านี้มักเขียนอยู่บนฉลากว่า "broad spectrum" ในขณะที่ค่า SPF ไม่ใช่ตัววัดประสิทธิภาพของครีมกันแดดที่ดีที่สุด แต่เป็นเรื่องสำคัญที่คุณควรเข้าใจว่าแพทย์ผิวหนังส่วนใหญ่แนะนำครีมกันแดดที่มีค่า SPF 30 หรือสูงกว่านี้ ผิวแห้งจะมีโอกาสคันง่าย ดังนั้น ใช้มอยเจอร์ไรเซอร์ประสิทธิภาพสูงเพื่อช่วยลดโอกาสเกิดอาการคันบริเวณผิวหนัง  มอยเจอร์ไรเซอร์คุณภาพดีรวมไปถึงยี่ห้อเหล่านี้ เซตาฟิล (Cetaphil) ยูเซอรีน (Eucerin) และเซราวี (CeraVe) ผลิตภัณฑ์เหล่านี้หาซื้อได้ตามร้านขายยาโดยไม่ต้องใช้ใบสั่งยาจากแพทย์   ทาครีมหนึ่งหรือสองครั้งต่อวัน ควรทาหลังอาบน้ำ โกนหนวด หรือออกกำลังกาย หรือทำกิจกรรมอื่นๆ ที่ทำให้ผิวแห้งหรือระคายเคืองต่อผิว อาการคันของคุณอาจเกิดขึ้นเวลาที่คุณไปสัมผัสกับของที่แพ้หรือสิ่งที่ทำให้ผิวระคายเคือง ถ้าคุณสงสัยว่าอาการคันมาจากสิ่งนั้น ให้หลีกเลี่ยงโอกาสที่คุณจะไปสัมผัสพวกมัน  สาเหตุทั่วไปของผิวที่แพ้นั้นมาจาก นิกเกิล เครื่องประดับ น้ำหอม ผลิตภัณฑ์สำหรับผิวจำพวก น้ำหอม ผลิตภัณฑ์ทำความสะอาด และเครื่องสำอางบางอย่าง ถ้ามีอาการคันหลังใช้ผลิตภัณฑ์บางอย่าง ให้หยุดใช้ทันที   เป็นที่รู้กันว่าผงซักฟอกแต่งกลิ่นนั้นเป็นสาเหตุของอาการคันของผิวหนัง ลองใช้ผงซักฟอกที่มาจากธรรมชาติและไม่มีส่วนผสมของกลิ่น   ใช้สบู่ ครีมนวดผม และโลชั่นปราศจากกลิ่นเท่าที่จะทำได้
ลองครีมทาแก้คันที่วางจำหน่ายตามเคาน์เตอร์. ลองใช้ยาต้านฮีสทามีนชนิดรับประทาน. รู้ว่าครีมไฮโดรคอร์ติโซนใช้ได้ผลเมื่อไหร่. ไปพบแพทย์เมื่อจำเป็น. เลี่ยงไม่เกา. ใช้น้ำเย็น. แช่ข้าวโอ๊ต. สวมเสื้อผ้าที่เหมาะสม. ทาครีมกันแดดเมื่อจำเป็น. ใช้มอยเจอร์ไรเซอร์. หลีกเลี่ยงสิ่งที่ทำให้ผิวระคายเคือง.
https://www.wikihow.com/Stop-Itching https://www.wikihow.com/Stop-Itching https://www.wikihow.com/Stop-Itching
Using Medicine Trying Home Remedies Preventing Itch